ดื่มชาผสมแอลกอฮอล์ ผสมแอลกอฮอล์กับเลมอน ความเสี่ยงเมื่อดื่มเกินขนาด
สูตรยอดนิยมอย่าง hot toddy ก็มีแบบชาให้ชงดื่มเหมือนกัน เริ่มจากต้มน้ำ 8 ออนซ์ (240 มล.) แล้วใส่ขิงบด ¼ ช้อนชา, กานพลู 3 ดอก, ซินนามอน (อบเชย) 1 ก้าน และชาเขียวหรือชาส้ม 2 ถุง ชงประมาณ 5 นาทีแล้วค่อยเอาถุงชาออก  เอาชาไปอุ่นในไมโครเวฟอีก 1 นาที แล้วเติมน้ำผึ้ง 2 ช้อนโต๊ะ กับน้ำเลมอน 1 ช้อนโต๊ะ รินวิสกี้ 1 - 2 ออนซ์ (30 – 60 มล.) แล้วใช้ช้อนคนให้เข้ากัน จากนั้นดื่มตอนยังอุ่นๆ ชาสมุนไพรร้อนๆ ผสมเหล้านิดหน่อยช่วยบรรเทาอาการหวัดได้ ให้ชงชาเบอร์รี่ 1 ถุงในน้ำเดือด 6 ออนซ์ (180 มล.) ประมาณ 2 - 3 นาที เอาถุงชาออก แล้วเติมเหล้ารัมขาว 1 ½ ออนซ์ (45 มล.), น้ำเลมอน ½ ช้อนโต๊ะ และน้ำผึ้ง 1 ช้อนชา คนให้เข้ากัน จากนั้นบีบเลมอนใส่เพื่อแต่งรส หรือโรยหน้าด้วยผิวเลมอน Whisky chai หรือชาอินเดียผสมวิสกี้ เป็นเครื่องดื่มรสอร่อยที่ผสมผสานชาอินเดียแบบดั้งเดิมให้แปลกใหม่ขึ้นด้วยวิสกี้ เริ่มจากผสมผงของกานพลู 16 ดอก, ขิง 1 ช้อนชา, ผงกระวาน 8 ลูก (ไม่เอาเมล็ด), ผงพริกไทยดำ 20 เมล็ด, ผงลูกจันทน์ 1 หยิบมือ และผงซินนามอน 2 แท่งเข้าด้วยกัน ตุ๋นนมสด 1 ควอร์ต (1 ลิตร) ในหม้อใบกลางแบบมีด้ามจับ จากนั้นคนผสมผงเครื่องเทศทั้งหมดลงไป เคี่ยวต่ออีก 10 นาทีจนเข้ากัน  ผ่านไป 10 นาทีให้เอามากรอง แล้วเทกลับไปในหม้อ ผสมวิสกี้ 3 ออนซ์ (89 มล.) แล้วคนให้เข้ากัน ดื่มตอนยังร้อนๆ hot toddy (วิสกี้ร้อน) นี่แหละสูตรที่คนนิยมดื่มแก้หวัด ให้ผสมวิสกี้ 1 ออนซ์ (30 มล.) กับน้ำผึ้ง 1 - 2 ช้อนโต๊ะในแก้วมัค (mug) แล้วบีบเลมอนลงไป 3 ซีก จากนั้นเติมน้ำเดือด 8 ออนซ์ (240 มล.) แล้วคนให้เข้ากัน อย่าลืมเสียบกานพลู 8 - 10 ดอกในซีกเลมอน แล้วใส่ลงไปในแก้วด้วย ทั้งน้ำผึ้งและเลมอนมีสรรพคุณต้านแบคทีเรีย เลยช่วยรักษาทางเดินหายใจติดเชื้อแบคทีเรีย ที่มักมาจากอาการหวัด (ติดเชื้อไวรัส) บางทีก็เกิดการติดเชื้อแบคทีเรียทุติยภูมิ (secondary bacterial infection) คือมีเชื้ออื่นแทรกซ้อนด้วย ปอกเหง้าขิง 1 นิ้ว (2.5 ซม.) แล้วสับเป็นชิ้นเล็กๆ จากนั้นเอาไปใส่ในน้ำ 8 ออนซ์ (240 มล.) แล้วบีบเลมอนครึ่งลูก พร้อมน้ำผึ้ง 1 ช้อนชา ตั้งไฟให้เดือดโดยใส่หม้อใบเล็กแบบมีด้ามจับ จากนั้นเทส่วนผสมผ่านกระชอนกรอง กรอกลงแก้วมัค สุดท้ายเติมวิสกี้ 1 ออนซ์ (30 มล.) แล้วคนให้เข้ากัน ให้ดื่มน้ำโทนิคนี้ตอนที่ยังร้อนๆ อยู่ ถ้าไอหรือเจ็บคอคันคอ ให้ลองใช้สูตรนี้บรรเทาอาการดู เริ่มจากผสมเบอร์เบิน 2 ออนซ์ (60 มล.) กับน้ำเลมอนครึ่งลูก (ประมาณ 2 ออนซ์ / 60 มล.) ในแก้วมัค จากนั้นเอาแก้วไปอุ่นในไมโครเวฟ 45 วินาที แล้วค่อยเติมน้ำผึ้ง 1 ช้อนโต๊ะ คนให้เข้ากัน สุดท้ายเอาไปอุ่นต่ออีก 45 วินาที ใช้ดื่มแก้เจ็บคอได้ตอนยังร้อนๆ  ถ้าแรงไป ให้เจือจางโดยเติมน้ำเปล่า 2 - 4 ออนซ์ (60 - 120 มล.) สูตรนี้ห้ามดื่มเกิน 1 แก้ว ไม่งั้นคอกับจมูกอาจระคายเคืองจนคัดจมูกหรือมีเสมหะหนักกว่าเดิม ให้ผสมผิวเลมอน 6 ลูกกับน้ำตาล ¾ ถ้วยตวง (12 ช้อนโต๊ะ) ทิ้งไว้ 1 - 2 ชั่วโมงแล้วผสมอีกรอบ จากนั้นเติมน้ำเดือด 8 ออนซ์ (250 มล.) คนจนน้ำตาลละลายหมด ต่อมาเอาไปกรองแล้วเติมวิสกี้ 750 มล. (ประมาณ 3 ถ้วยตวงนิดๆ) สุดท้ายผสมน้ำ 32 ออนซ์ (4 ถ้วยตวง) โรยหน้าด้วยผงลูกจันทน์ (nutmeg) และใส่มะนาวฝาน 5 ชิ้นบาง (แต่ละชิ้นปักด้วยกานพลู 4 ดอก) ลงไปด้วย รีบดื่มตอนยังร้อนๆ เลย ยังไงเครื่องดื่มผสมแอลกอฮอล์ก็ใช้แก้หวัดได้ไม่ดีเท่ายาของหมอและการพักผ่อนที่เพียงพอ ถ้าดื่มแอลกอฮอล์เยอะเกินไปหรือบ่อยๆ ระวังตับพัง แถมดีไม่ดีอาการหวัด เช่น คัดจมูก เจ็บคอ มีเสมหะ และไอ อาจแย่กว่าเดิม สรุปแล้ววิธีที่แนะนำในบทความนี้ใช้ได้ แต่อย่าบ่อยเกินไป ถ้าดื่มแอลกอฮอล์มากไป จะทำให้ระบบภูมิคุ้มกันอ่อนแอ ป่วยง่าย ทั้งๆ ที่ปกติเวลาเราไม่สบาย ภูมิต้านทานก็จะอ่อนแอกว่าปกติอยู่แล้ว ยิ่งดื่มแอลกอฮอล์มากอาจทำให้ฟื้นตัวอยากกว่าเดิม เวลาป่วย ต้องพยายามดื่มน้ำเยอะๆ ให้ร่างกายชุ่มชื้น และบรรเทาอาการเจ็บคอ มีเสมหะ แต่เครื่องดื่มบางชนิด เช่น แอลกอฮอล์กับคาเฟอีน จะทำให้ร่างกายขาดน้ำได้ จนมีเสมหะ เจ็บคอ และไอเยอะกว่าเดิม ยาหลายตัวที่ใช้แก้หวัด ถ้ากินคู่กับแอลกอฮอล์อาจเป็นอันตราย เช่น ทำให้วิงเวียน ง่วงซึม คล้ายจะเป็นลม ปวดหัว คลื่นไส้ และอาเจียนได้ ยังไงต้องศึกษาคำแนะนำในการใช้ยาให้ดีก่อนตัดสินใจแก้หวัดด้วยเครื่องดื่มผสมแอลกอฮอล์ ยาแก้หวัดที่ห้ามกินคู่กับแอลกอฮอล์ก็เช่น  แอสไพริน อะเซตามิโนเฟน (Tylenol) ไอบูโพรเฟน (Motrin, Advil) นาพรอกเซน (Aleve) ยาน้ำแก้ไอ (Robitussin Cough, Robitussin A-C) อะซิโธรมัยซิน (Azomax, Zithromax) เวลาเป็นหวัดแล้วโรคหอบหืดอาจกำเริบได้ มีงานวิจัยที่พบว่าสารเติมแต่งบางชนิดในแอลกอฮอล์อาจทำให้อาการผิดปกติในทางเดินหายใจเลวร้ายกว่าเดิม ให้บรรเทาอาการหวัดด้วยวิธีอื่นที่ไม่ใช้แอลกอฮอล์แทนจะปลอดภัยกว่า  แต่ถ้าเป็นเอทานอลบริสุทธิ์ (pure ethanol) จะช่วยบรรเทาอาการหอบหืดได้
ชงชา hot toddy. ชงชาเบอร์รี่ผสมเหล้ารัม. ชงชาวิสกี้. ชง hot toddy ดื่ม. ผสมน้ำโทนิคจากน้ำผึ้ง ขิง เลมอน แล้วเติมวิสกี้. ผสมยาแก้ไอจากเบอร์เบิน. ดื่ม gaelic punch (น้ำพั้นช์สไตล์ไอริช). ดื่มแต่พอประมาณ. แอลกอฮอล์อาจทำให้ภูมิต้านทานต่ำ. ดื่มแอลกอฮอล์แล้วร่างกายเสี่ยงขาดน้ำ. เช็คว่ายาที่มีกินคู่กับแอลกอฮอล์ได้ไหม. ถ้าเป็นโรคหอบหืด อย่าดื่มแอลกอฮอล์แก้หวัด.
https://www.wikihow.com/Use-Alcohol-to-Treat-a-Cold https://www.wikihow.com/Use-Alcohol-to-Treat-a-Cold https://www.wikihow.com/Use-Alcohol-to-Treat-a-Cold
Enjoying Alcoholic Teas Mixing Alcohol and Lemon Knowing the Risks